Úradný vestník L 253 , 29/09/1994 S. 0029 - 0031

Fínske špeciálne vydanie: Kapitola 15 Zväzok 13 S. 0215

Švédske špeciálne vydanie: Kapitola 15 Zväzok 13 S. 0215



Rozhodnutie Komisie z 20. septembra 1994 o ustanovení zoznamu a distribúcie úloh, ktorými sa majú členské štáty zaoberať v rámci spolupráce pri vedeckom skúmaní problémov týkajúcich sa potravín (94/652/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/5/EHS z 25. februára 1993 o pomoci Komisii a o spolupráci členských štátov pri vedeckom skúmaní problémov týkajúcich sa potravín [1], najmä na jej článok 3, keďže smernica 93/5/EHS stanovuje pomoc Komisii a spoluprácu členských štátov pri vedeckom skúmaní problémov týkajúcich sa potravín; keďže rozhodnutie Komisie 94/458/ES [2] ustanovilo pravidlá správneho riadenia spolupráce pri vedeckom skúmaní problémov týkajúcich sa potravín; keďže článok 3 smernice 93/5/EHS stanovuje vytvoriť a aktualizovať aspoň každých šesť mesiacov zoznam úloh, ktoré sa majú prevziať v rámci vedeckej spolupráce a s nimi spojených priorít a rozdelenie týchto úloh medzi členské štáty; keďže zoznam úloh by sa mal vytvoriť a aktualizovať so zreteľom na potreby ochrany verejného zdravia v rámci spoločenstva a na požiadavky právnych predpisov spoločenstva v potravinárskom odvetví; keďže úlohy by sa mali rozdeliť so zreteľom na vedeckú odbornosť a zdroje, ktoré sú k dispozícii v členských štátoch a najmä v inštitúciách, ktoré sa budú na vedeckej spolupráci podieľať; keďže opatrenia ustanovené v tomto rozhodnutí sú v súlade so stanoviskom Stáleho výboru pre potraviny, PRIJALA TOTO ROZHODNUTIE: Článok 1 Zoznam úloh, ktorými sa majú členské štáty zaoberať v rámci spolupráce pri vedeckom skúmaní problémov týkajúcich sa potravín je zároveň s rozdeľovaním týchto úloh medzi členské štáty prehľadne uvedený v prílohe k tomuto rozhodnutiu. Článok 2 Každý orgán alebo subjekt, ktorý bol členským štátom určený v súlade s článkom 2 smernice 93/5/EHS, bezodkladne oznámi Komisii názov inštitútu alebo inštitútov, ktoré budú riešiť úlohy uvedené v prílohe, ktoré im boli pri rozdeľovaní pridelené. Komisiu bezodkladne informuje o akýchkoľvek zmenách. Článok 3 Najneskôr 1. januára 1995 a potom každých šesť mesiacov každý orgán alebo subjekt, ktorý bol členským štátom určený v súlade s článkom 2 smernice 93/5/EHS, zašle Komisii správu o napredovaní pri plnení pridelených úloh. Článok 4 Toto rozhodnutie je adresované členským štátom. V Bruseli 20. septembra 1994 Za Komisiu Martin Bangemann člen Komisie [1] Ú. v. ES 52, 4.3.1993, s. 18 [2] Ú. v. ES 189, 23.7.1994, s. 84 -------------------------------------------------- PRÍLOHA Zoznam úloh, ktorými sa majú členské štáty zaoberať v rámci spolupráce členských štátov pri vedeckom skúmaní problémov týkajúcich sa potravín Povaha a rozsah úlohy | Členské štáty, ktorým je úloha pridelená | Termín dokončenia úlohy | 1.Aromatické látky | | | 1.1.Chemicky definované aromatické látky | Dánsko (koordinátor) | 30. júna 1997 | Pripraviť správy pre hodnotenie bezpečnosti chemicky definovaných aromatických látok. | Nemecko, Španielsko, Francúzsko, Taliansko, Holandsko, Spojené kráľovstvo | | Zriadiť a udržiavať fyzický a elektronický archív dostupných toxigologických a a expozičných údajov o príslušný látkach. | | | 2.Mikrobiológia | | | 2.1.Mikrobiologické kritériá | Francúzsko (koordinátor) | 30. septembra 1995 | Porovnávanie vedeckých a metodologických informácií s prihliadnutím na posúdenie mikrobiologických rizík pre určité potraviny. | Belgicko, Dánsko, Nemecko, Grécko, Španielsko, Írsko, Taliansko, Holandsko, Portugalsko, Spojené kráľovstvo | | 2.2.Štúdie súvisiace s kontrolou teploty | Spojené kráľovstvo (koordinátor) | 30. júna 1995 | Štúdie správania patogénnych mikroorganizmov počas určitej doby a pri rozličných teplotách pre rôzne potraviny, ktoré môžu podporovať rast takýchto organizmov | Dánsko, Nemecko, Grécko, Španielsko, Francúzsko, Írsko, Holandsko | | 3.Kontaminujúce látky | | | 3.1.Všeobecné problémy | Taliansko, Spojené kráľovstvo (celkoví koordinátori) | 30. júna 1997 | 3.1.1.Neplánované a naliehavé problémy | Belgicko, Dánsko, Nemecko, Grécko, Španielsko, Francúzsko, Írsko, Luxembursko, Holandsko, Portugalsko | | Koordinovať zber údajov v členských štátoch, ktoré sú potrebné na hodnotenie rizika Vedeckým výborom pre potraviny, v reakcii na neplánované a naliehavé problémy v súvislosti s kontamináciou potravín. | | | 3.2.Špecifické problémy | | | Pripraviť správy pre hodnotenie rizika Vedeckým výborom pre potraviny u špecifických kontaminantov, najmä v súvislosti expozíciou zo stravy v každom členskom štáte. | | | 3.2.1.Aflatoxíny | Spojené kráľovstvo (koordinátor) Belgicko, Dánsko, Nemecko, Francúzsko, Španielsko, Írsko, Taliansko, Holandsko, Portugalsko | 31. decembra 1995 | 3.2.2.Ochratoxín A | Dánsko (koordinátor) Belgicko, Nemecko, Španielsko, Francúzsko, Írsko, Taliansko, Holandsko, Spojené kráľovstvo | 31. decembra 1995 | 3.2.3.Dusičnany | Španielsko (koordinátor) Belgicko, Dánsko, Nemecko, Francúzsko, Írsko, Taliansko, Holandsko, Portugalsko, Spojené kráľovstvo | 31. júla 1995 | 3.2.4.Kadmium | Taliansko (koordinátor) Belgicko, Dánsko, Nemecko, Grécko, Španielsko, Francúzsko, Írsko, Holandsko, Spojené kráľovstvo | 31. júla 1995 | 4.Hodnotenia príjmu a vystavenia | | | 4.1.Štúdia databáz o spotrebe potravín v Európskej únii | Írsko (koordinátor) | 31. júla 1995 | Zlepšenie vedomostí o spotrebe, s prihliadnutím na ochranu verejného zdravia, prostredníctvom výmen a spolupráce medzi správcami databáz. | Belgicko, Dánsko, Španielsko, Francúzsko, Taliansko, Holandsko, Spojené kráľovstvo | | --------------------------------------------------